તિલકવાડા તાલુકો

તિલકવાડા તાલુકો ભારત દેશના પશ્ચિમ ભાગમાં આવેલા ગુજરાત રાજ્યના નર્મદા જિલ્લાનો તાલુકો છે. તિલકવાડા આ તાલુકાનું મુખ્ય મથક છે.

આ તાલુકાની કુલ વસ્તી ૫૬,૦૬૧ જેટલી છે, જે પૈકી પુરુષોની સંખ્યા ૨૬,૨૯૫ અને સ્ત્રીઓની સંખ્યા ૨૬,૭૭૨ જેટલી છે. આ તાલુકામાં અક્ષરજ્ઞાન ધરાવતા પુરુષોની સંખ્યા ૨૩,૨૮૯ અને સ્‍ત્રીઓની સંખ્યા ૧૩,૪૪૨ જેટલી છે. 

અહીંના મુખ્ય પાકો મગફળી, મકાઈ, જુવાર, કપાસ, ઘઉં, ચણા, લસણ તથા કઠોળ છે. આ તાલુકામાં જરખ, રોઝ, નાર, કાળીયાર, સાહુડી વગેરે પ્રાણીઓ જોવા મળે છે.

 ભૂગોળ 
તાલુકાની મુખ્ય નદીઓ નર્મદા, મેણ, અશ્વિન, હેરણ છે. જે પૈકી નર્મદા નદી વડે આ તાલુકાની દક્ષિણ-પશ્ચિમ સરહદ બનેલી છે. આ તાલુકામાં વજીરીયા, ભાદરવા દેવ વગેરે પર્વતો આવેલા છે.

 તિલકવાડા તાલુકામાં આવેલાં ગામો 
તિલકવાડા તાલુકામાં ૯૭ જેટલાં ગામડાંઓ આવેલાં છે.

 બાહ્ય કડીઓ 
 તિલકવાડા તાલુકા પંચાયતની વેબસાઇટ

શ્રેણી:ગુજરાતનાં તાલુકાઓ
શ્રેણી:નર્મદા જિલ્લો